cyanic-selkie/wikianc huggingface dataset:
Գրյուեր ամրոց
Գեղեցկուհի Լյուսիի մասին
Եվ չնայած այդ ամբողջ պատմությունը տեղի էր ունեցել մոտակա Մոնսալվան (Burg Montsalvens) ամրոցում, որը նույնպես պատկանում էր կոմս Ժան II-ին (Jean II de Gruyère), որին երիտասարդ հովվուհի Լյուսին հարևան Շարմե (Charmey) գյուղից այնուհետև ծնեց մեկ այլ ապօրինի որդի (որը կոմս Միշելի արյունակից եղբայրն էր և հետագայում դարձավ վանահայր և վիկարիոս) , Բովիի ջանքերով այս լեգենդը հավերժացավ հենց Գրյուերի ամրոցում, գեղեցկուհի Լյուսիի սենյակում, որտեղ նա, ըստ երևույթին, երբեք էլ չէր եղել։
Կաղ ոտքով Ժանը
Մինչ Գրյուերի բոլոր կանայք, հազիվ տուն վերադառնալով, անմիջապես շրջապատվում էին իրենց վարդագույն այտերով մեկ տասնյակ առողջ երեխաներով, երիտասարդ կոմսուհին (ըստ վարկածներից մեկի Մարգարիտան՝ կոմս Ֆրանսուայի կինը ), չնայած նրա բոլոր աղաչանքներին, մնաց անպտուղ։ Մի ցուրտ ու ձյունառատ օր, երբ բոլորն արդեն նշում էին ճրագալույցն իրենց ընտանիքի շրջապատում, մենակությունից դրդված, կոմսուհին գնաց Սուրբ Հովհաննես մատուռ՝ կրկին Աստվածամորից երեխա խնդրելու ։ Արցունքներով ընդհատելով իր աղոթքները, նա չնկատեց իր կողքին մեկ այլ աղոթողի, որը, պարզվեց, տեղացի մուրացկան կաղ ոտքով Ժանն էր (Jehan l'Eclopé, Hans der Hinkebein) ), ով ապրում էր ողորմությամբ և իր ժամանակն անցկացնում երկար աղոթքներով։ Գիշերվա մթության մեջ հնարավոր չէր տեսնել դեմքերը, և նա կարծեց, որ անծանոթը սոված է, պայուսակից նրան մի կտոր հաց տվեց, ասելով․ «Կեր, աղքատ կին, սա քեզ կհանգստացնի» ։ Կոմսուհին ճանաչեց Ժանի ձայնը, երախտագիտությամբ ընդունեց հացը և խնդրեց նրան օրհնել իրեն և աղոթել իր հետ այն երեխայի համար, որը նա այդքան ցանկանում էր։ Եվ հենց հաջորդ աշնանը ամրոցում լայնորեն նշվեց նորածին կոմսի ժառանգորդի մկրտությունը, և Ժանը, ով նույնպես հրավիրված էր տոնակատարությանը, այդ օրվանից այլևս ստիպված չէր հոգալ իր սննդի մասին, քանի որ այժմ նա ամրոցում միշտ կարող էր հագեցնել իր քաղցը ։
Ծանոթագրություններ
Կատեգորիա:Շվեյցարիայի պատմական տուն-թանգարաններ Կատեգորիա:Շվեյցարիայի դղյակներ Կատեգորիա:Շվեյցարիայի թանգարաններ Կատեգորիա:Շվեյցարիայի շենքեր և կառույցներ Կատեգորիա:Պատմության թանգարաններ Կատեգորիա:1476 հիմնադրումներ
Գամագորի
Գամագորի (蒲郡市), քաղաք Ճապոնիայի Այչի պրեֆեկտուրայում։
2015 թվականի դեկտեմբեր ամսի տվյալների համաձայն՝ քաղաքի բնակչությունը կազմում է 81 332 մարդ, իսկ բնակչության խտությունը՝ 1430 մարդ/կմ2։ Քաղաքը զբաղեցնում է 56,81 կմ2 տարածք։
Աշխարհագրություն
Գագորին գտնվում է Միկավա ծովածոցի ափին՝ Այչի պրեֆեկտուրայի հարավ-արևելքում։ Քաղաքի որոշ հատվածներ գտնվում են Միկավա Վան Քուասի ազգային պարկի սահմաններում։
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի նավահանգստային բնակավայրեր Կատեգորիա:Ճապոնիայի բնակավայրեր
Ցզյանսու
Ցզյանսու (江苏省), նահանգ Արևելյան Չինաստանում, Յանցզի գետի ստորին հոսանքի շրջանում, ողողվում է Արևելա–Չինական և Դեղին ծովերի ջրերով։ Տարածությունը 100 հազար կմ2 է, բնակչությունը կազմում է 79,2 մլն (2012 )։ Երկրի ամենախիտ բնակեցված նահանգն է։ Վարչական կենտրոնը՝ Նանկին։ Գտնվում է Չինական մեծ հարթավայրի հարավ–արևելյան մասում։ Կլիման մերձարևադարձային է, մուսսոնային։ Տարեկան տեղումները հյուսիսում 600-900 մմ են, հարավում՝ մինչև 1200 մմ։ Ցզյանսու ՉԺՀ ինդուստրիալ–ագրարային զարգացած տնտեսական շրջաններից է, տալիս է երկրի արդյունաբերական համախառն արտադրանքի 6%–ը։ Արդյունահանվում է ածուխ, երկաթի հանքանյութ, ապատիտ, կաոլին, աղ։ Զարգացած է տնայնագործությունը և գեղարվեստական արհեստագործությունը (ճենապակե և հնդկեղեգե իրեր)։ Մշակվում է տարածքի մոտ 60%–ը։ Գետերի ռեժիմը կարգավորելու և ոռոգման նպատակով ստեղծված է հիդրոտեխնիկական համալիր, այդ թվում՝ ոռոգիչ համակարգ։ Մշակում են բրինձ, ընդավորներ, ցորեն, գարի, եգիպտացորեն, բանջարաբոստանային կուլտուրաներ։ Երկրի բամբակագործական և շերամապահական գլխավոր շրջաններից է։
Ծանոթագրություններ
Կատեգորիա:Չինաստանի մարզեր
Աստերոիդների ցանկ (121401-121500)
Աստերոիդների ցանկ (121301-121400) * Աստերոիդների ցանկ * Աստերոիդների ցանկ (121501-121600)
Խրբզուն
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ջեմիլ Աքսու
Կենսագրություն
Ծնվել է 1977 թվականի հունվարի 29-ին Թուրքիայի Հանրապետության Արդվինի մարզի Հոպա քաղաքում ։
1996 թվականին Աքսուն ձերբակալվել է՝ քաղաքական մեղադրանքների հիման վրա : 2004 թվականին բանտից ազատվելուց հետո ընդունվել և ավարտել է Անատոլիական համալսարանի պետական կառավարման ֆակուլտետը ։ Ստամբուլի Բիլգի համալսարանում (Istanbul Bilgi University) ստացել է փիլիսոփայության մագիստրոսի կոչումը ։
2008-2011 թվականներին եղել է համշենական Բիրյաշամ (Biryaşam) հանդեսի խմբագիր, որտեղ լույս են տեսել Հոպայի պատմության, ինքնության, բնության և քաղաքականության վերաբերյալ հոդվածներ ։ Հետագայում թերթը փակվել է ։
2017 թվականի նոյեմբերին Ջեմիլ Աքսուն սոցիալական ցանցերում իր պոստերում «հանցագործության և հանցագործների փառաբանման» համար ձերբակալվել է Թուրքիայի ոստիկանության կողմից Արդվին քաղաքում։ Մինչև այդ, հոկտեմբերի 24-ին ձերբակալվել է նրա կինը՝ իրավապաշտպան և Ճնշվածների սոցիալիստական կուսակցության անդամ Նուրկան Վայչ Աքսուն։ 2017 թվականի դեկտեմբերի 8-ին՝ բանտում մի քանի շաբաթ անցկացնելուց հետո, Ջեմիլ Աքսուն կնոջ հետ ազատվել է բանտից ։
Ընտանիք
Ամուսանցած է իրավապաշտպան Նուրկան Վայչ Աքսուի (Nurcan Vayiç Aksu) հետ, ունեն մեկ դուստր՝ Արևը ։
Աշխատություններ
Մի շարք գրքերի և հոդվածների հեղինակ է, այդ թվում ՝
Արտաքին հղումներ
Կատեգորիա:Համշենահայ լրագրողներ Կատեգորիա:Համշենահայ հասարակական գործիչներ Կատեգորիա:Համշենահայ քաղաքական գործիչներ Կատեգորիա:Համշենահայ բնապահպաններ Կատեգորիա:Ոչ գեղարվեստական ժանրի թուրք գրողներ Կատեգորիա:Թուրք լրագրողներ Կատեգորիա:Թուրքեր հայկական սերմամբ Կատեգորիա:Մարդու իրավունքների թուրք ակտիվիստներ
Մաշտոց ձեռաց (5217)
Մաշտոց ձեռաց (5217), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5217 թվի տակ։ Ձեռագիրը գրվել է 17-րդ դարում (1795 թ.) Տեր Կարապետ (Բ) գրիչի կողմից Խոյամա գյուղում։ Ստացողները եղել են Տեր Ստեփաննոսը, Թումաջանը (Ա), Տեր Կարապետը (Բ)։ Գրված է թղթի վրա, որը ունի 18x12.5 չափս։ Ձեռագիրը կազմված է 205 թերթից։ Գրված է միասյուն, երկսյուն։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ, աստառը՝ սպիտակ կտավ։ Հիշատակարաններ գրչի՝ 55ա, 151ա (16-րդ դար), 4բ, 201բ, 205բ (1795 թ.), հետագայի՝ 50բ, 70ա, 152ա (17-րդ դար) ։
Ծանոթագրություններ
Կատեգորիա:Մատենադարանի ձեռագրեր
(2307) Գրաուդա
(2307) Գրաուդա (Garuda), աստերոիդ աստերոիդների հիմնական գոտում։ Հայտնաբերվել է 1957 թվականի ապրիլի 18-ին Լա Պլատայի աստղադիտարանում ։
Միջին հեռավորությունը Արեգակից կազմում է 3,043443 ա. մ., առավելագույնը մոտենում է 2,8628 ա. մ. հեռավորության վրա և հեռանում 3,2241 ա. մ. ։ Արեգակի շուրջ մեկ ամբողջական պտույտ է կատարում 1939,3 երկրային օրվա ընթացքում, իր ուղեծրով շարժվելով միջինում 0,185634 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,73° անկյուն։
Արտաքին հղումներ
Կատեգորիա:1957 թվականին հայտնաբերված աստղագիտական մարմիններ Կատեգորիա:Լա Պլատայի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գորաբերեժոուլ
Դիրք
Գյուղը գտնվում է ծովի մակարդակից 140 մետր բարձրության վրա։ Շրջկենտրոն Չոխատաուրից հեռու է 3 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 628 մարդ, մեծամասնությունը՝ վրացիներ։
Տրանսպորտ
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ծանոթագրություններ
Կատեգորիա:Վրաստանի գյուղեր Կատեգորիա:Չոխատաուրի շրջան
Նիկոտինամիդ
Նիկոտինամիդը հայտնաբերվել է 1935-1937 թվականներին ։ Այն ընդգրկված է Առողջապահության համաշխարհային կազմակերպության հիմնական դեղամիջոցների ցանկում`առողջապահական համակարգում անհրաժեշտ ամենաարդյունավետ և անվտանգ դեղամիջոցներից մեկն է ։ Նիկոտինամիդը հասանելի է որպես ընդհանուր դեղորայք և բաց է թողնվում առանց դեղատոմսի ։ Մեծ Բրիտանիայում 60 գրամանոց տուփն արժե մոտավորապես 7.10 ֆունտ ։ Արդյունաբերությունում նիկոտինամիդը պատրաստվում է կա՛մ նիկոտինաթթվից, կա՛մ 3-ցիանոպիրիդինից ։ Մի շարք երկրներում հացահատիկները հարստացվել են նիկոտինամիդով ։
Նիացինի անբավարարություն
Նիկոտինամիդը համարվում է բուժման նախընտրելի միջոց նիացինի անբավարարության (պելագրայի) ժամանակ ։ Պացիենտի ախտորոշումը պելագրայով հիմնված է իր հիվանդության պատմության (անամնեզի), ինչպես նաև դերմատիտի (մաշկաբորբ), դիարեայի (փորլուծություն) և դեմենցիայի (թուլամտության) առկայության հիման վրա ։ Չնայած որ բուժման նպատակով կարելի է կիրառել հենց նիկոտինաթթու (նիացին), նիկոտինամիդի առավելությունն այն է, որ այն չի առաջացնում մաշկի կարմրություն ։
Ակնե
Նիկոտինամիդը քսուկի ձևով օգտագործվում է որպես ակնեի բուժման միջոց ։
Այն ունի հակաբորբոքային հատկություն։ Կարող է օգտագործվել այն մարդկանց կողմից, ովքեր ունեն մաշկի բորբոքային հիվանդություններ ։
Նիկոտինամիդը in vitro բարձրացնում է մարդու կերատինոցիտներում կերամիդների բիոսինթեզը և in vivo բարելավում է էպիդերմալ թափանցելիության պատնեշը ։ Պարզվել է, որ 2 % նիկոտինամիդի տեղային կիրառումը 2 և 4 շաբաթվա ընթացքում հետազոտվող մասնակիցների մոտ հանգեցրել է մաշկային ճարպի արտազատման արագության նվազման ։ Հետազոտությունները ցույց են տվել,որ նիկոտինամիդը կանխում է toll-աձև ընկալիչների (TLR)-2 հետ ինդուկցված Պրոպիոնիբակտերիում ակնեների ակտիվությունը, որը, ի վերջո, հանգեցնում է նախաբորբոքային IL-8-ի արտադրման ճնշմանը ։
Կողմնակի ազդեցություններ
Կողմնակի ազդեցությունները մինիմալ են ։ Բարձր դեղաչափերով կարող են ի հայտ գալ լյարդի հետ կապված խնդիրներ ։ Հղիության ընթացքում նորմալ չափաքանակների օգտագործումը համարվում է անվտանգ ։
Քիմիա
Նիկոտինամիդի կառուցվածքը բաղկացած է պիրիդինային օղակից, որին մետա դիրքում կպած է առաջնային ամիդային խումբ։ Այն նիկոտինաթթվի (վիտամին PP) ամիդն է ։ Որպես արոմատիկ միացություն՝ այն ենթարկվում է էլեկտրոֆիլային փոխանակության ռեակցիաների և իր երկու ֆունկցիոնալ խմբերի ձևափոխությունների։ Այս ռեակցիաների օրինակները, որոնց մասին տեղեկացրել են օրգանական սինթեզներում, ներառում են երկփուլանի գործընթացով 2-քլորոնիկոտինոնիտրիլի առաջացումը N-օքսիդի միջոցով, նիկոտինոնիտրիլից՝ ֆոսֆորի պենտօքսիդի հետ ռեակցիայով միջոցով , և 3-ամինոպիրիդինից՝ նատրիումի հիպոբրոմիտի լուծույթի հետ ռեակցիայի միջոցով, որը պատրաստվել է in situ (տեղում)՝ բրոմից և նատրիումի հիդրօքսիդից ։
Կենսաբանական կարևորություն
Նիկոտինամիդը հանդես է գալիս որպես կենսաբանական տարբեր համակարգերի բաղադրիչ, այդ թվում՝ վիտամինի B ընտանիքի, և մասնավորապես վիտամին B3-ի խմբի շրջանակներում ։ Այն նաև NADH-ի և NAD+-ի չափազանց կարևոր մասն է կազմում, որտեղ N-ձևափոխված արոմատիկ օղակը, օքսիդացված NAD+-ի ձևով, ջրածնի իոնի միացման շնորհիվ ենթարկվում է վերականգնման՝ ձևավորելով NADH : NADPH/NADP+ կազմությունը որպես կառուցվածքային բաղադրիչ ունի միևնույն արոմատիկ օղակը և մասնակցում է միանման բիոքիմիական ռեակցիաների։
Արդյունաբերական արտադրանք
3-ցիանոպիրիդինի (նիկոտինոնիտրիլի) հիդրոլիզը կատալիզվում է նիտրիլ հիդրալազա էնզիմով Ռոդոկոկ Ռոսոքրուս J1 -ի կողմից, տարեկան արտադրում է 3500 տոննա նիկոտինամիդ՝ կենդանիների կերերի մեջ օգտագործելու համար ։ Էնզիմը ապահովում է ավելի ընտրողական սինթեզ, քանի որ կանխում է ամիդի հետագա հիդրոլիզը մինչև նիկոտինաթթու  ։ Նիկոտինամիդը կարելի է նաև ստանալ նիկոտինաթթվից։ Համաձայն Ուլմանի արդյունաբերական քիմիայի հանրագիտարանի՝ 2014 թվականին նիկոտինամիդի վաճառքը ամբողջ աշխարհում եղել է 31,000 տոննա ։
Կենսաքիմիա
Նիկոտինամիդը, մտնելով կոէնզիմ նիկոտինամիդ ադենին դինուկլեոտիդի (NADH / NAD+) կազմի մեջ, կյանքի համար ունի որոշիչ նշանակություն։ Բջիջներում նիկոտինամիդը NAD+-ի և նիկոտինամիդ ադենին դինուկլեոտիդ ֆոսֆատի (NADP+)-ի կազմում է։ NAD+ և NADP+-ը հանդիսանում են օքսիդացիոն-վերականգնողական ռեակցիաների էնզիմների լայն շարքի կոէնզիմներից, որոնցից առավել հայտնի է գլիկոլիզը, ցիտրատային թթվի/կիտրոնաթթվի ցիկլը և շնչառական շղթաները ։ Եթե մարդը ընդունի նիկոտինամիդ, նրա օրգանիզմում այն հավանաբար կենթարկվի մի շարք ռեակցիաների, որը իրեն կվերածի NAD-ի, որն էլ իր հերթին հետագայում կարող է վերափոխվել NADP+-ի։ NAD+-ի ձևավորման այս մեթոդը կոչվում է վերաօգտագործման ուղի։ Այնուամենայնիվ, մարդու օրգանիզմը կարող է արտադրվել NAD+ ամինոացիդ տրիպտոֆանից և նիացինից՝ առանց նիկոտինամիդի ընդունման ։
Հնդկական խոհանոց
Հնդկական խոհանոց Հնդկաստանի ժողովուրդների խոհանոց։ Այն իր մեջ ներառում է մեծաթիվ ժողովուրդների ավանդական խոհանոցները, որոնք բնակվում են Հնդկաստանի տարածքում։ Դրանք շատ տարբեր են՝ կապված տարածքի բուսականության, եղանակի և մշակույթի հետ։ Ճաշատեսակների պատրաստման համար օգտագործվում են համեմունքներ, խոտեր, բանջարեղեններ և մրգեր։ Ավանդական խոհանոցի վրա մեծ ազդեցություն են ունեցել կրոնն ու ավանդույթները։ Միջին Արևելքի և Կենտրոնական Ասիայի խոհանոցն իրենց ազդեցությունն են թողել հյուսիսային Հնդկաստանի խոհանոցի վրա։
Նիկոտինամիդ
Կենսաքիմիա
NAD+ -ը գործում է որպես էլեկտրոնի կրող, որն օգնում է էներգիայի փոխադարձ փոխանակմանը սննդարար նյութերի և բջջի էներգետիկ արժույթի՝ ԱԵՖ-ի միջև։ Օքսիդացման-վերականգնման ռեակցիաներում, կոէնզիմի ակտիվ մասը հանդիսանում է նիկոտինամիդը։ NAD+-ի մեջ, արոմատիկ նիկոտինամիդի օղակի ազոտը կովալենտ կապով կապված է ադենին դինուկլեոտիդի հետ։ Ազոտի դրական լիցքը կայունանում է արոմատիկ օղակի ածխածնի ատոմների էլեկտրոնների հաշվին։ Երբ ջրածնի ատոմը միանում է NAD+-ին, ձևավորում է NADH, և մոլեկուլը կորցնում է իր արոմատիկությունը, և հետևաբար լավ կայունացումը։ Այս բարձր էներգիայով նյութը հետագայում ձերբազատվում է իր էներգիայից՝ ջրածնի իոնի ազատման միջոցով, իսկ շնչառական շղթայի դեպքում սա նպաստում է ադենոզին եռֆոսֆատի ձևավորմանը ։
NADH-ի յուրաքանչյուր մոլի օքսիդացումից ձերբազատվում է 158.2 կՋ էներգիա ։
Հնդկական խոհանոց
Պատմություն
Հնդկական խոհանոցն իր մեջ ամփոփում է տարբեր մշակույթների հետ փոխհամագործակցության 8000-ամյա փորձն ու մշակույթը, ինչը հանգեցրել է ներկայիս հնդկական խոհանոցի բազմազան համերի ու ուտեստների առկայությանը։ Ավելի ուշ Մեծ Բրիտանիայի և Պորտուգալիայի հետ առևտուրը ավելացրել է հնդկական խոհանոցի գույները։
Նիկոտինամիդ
Սննդամթերային աղբյուրներ
Նիկոտինամիդը հետազոտվող քանակներով հիմնականում առկա է մսի, ձկան, ընկույզի և սնկի կազմի մեջ, ինչպես նաև փոքր քանակով որոշ բանջարեղեններում ։ Այն սովորաբար ավելացնում են հացահատիկների և այլ մթերքների մեջ՝ որպես հավելում։ Եթե ցանկանում եք ընդունել նիկոտինամիդ խմելու ձևով, այն առկա է բազում մուլտիվիտամինների կազմում, և նրանցից յուրաքանչյուրում պարունակվում է շուրջ 20–30 մգ քանակով։ Այն հասանելի է նաև որպես առանձին վիտամին՝ շատ ավելի բարձր չափաքանակով՝ շուրջ 500մգ ։
Հնդկական խոհանոց
Հին դարեր
Հին հնդկական ուտեստներն իրենցից ներկայացրել են հատիկավորներ, բանջարեղեններ, մրգեր, ցորեն, կաթնամթերք և մեղր։ Այսօր հիմնական ուտելիքներից են տարատեսակ հատիկավորները («դալ»), ցորենի ալյուրը (aṭṭa), բրինձը և կորեկի սերմը, որոնք աճեցվում են Հնդկաստանում մ․թ․ա․ 6200 թվականից։ Սրամանա շարժման ժամանակ Հնդկաստանի բնակիչների մի մասը դարձել են բուսակերներ, Հնդկաստանի կլիման թույլ է տալիս աճեցնել մրգեր, բանջարեղեններ և ցորեն ողջ տարվա ընթացքում։ «Բհագավադգիտան» նույնպես առանձնացնում է սնվելու նորմեր (գլուխ 17, տողեր 8-10)։ Ճաշերում տավարի միս օգտագործելը խստիվ արգելվում է, քանի որ կովը հինդուիզմում համարվում է սուրբ կենդանի։ Բացի Կերալա նահանգից և Հնդկաստանի հյուսիսարևելյան հատվածից այլ տեղ կովի միս չեն ուտում։
Խոհանոց
Հնդկաստանում առանձնահատուկ տեղ է հատկացվում բուսակերությանը՝ սաբջիին՝ հատիկավոր կուլտուրաներից և բանջարեղեններից, որոնք համեմվում են ավանդական համեմունքներով, որոնցում առաջին տեղ է զբաղեցնում կարին։ Հնդկական խոհանոցի հիմքում նաև բրինձն է, որը բլիթի և համեմունքի հետ անվանում են թխալի, մատուցվում է նաև կարիով։ Առաջին ուտեստները հիմնականում ապուրներ են՝ դհալ՝ հատիկավորներից։ Հնդկական վառ աղանդերներից է վաթիլապամը։
Նիկոտինամիդ
Հետազոտություններ
Նիկոտինամիդը օգտագործվել է տարբեր հավելյալ խանգարումների բուժման համար, ներառյալ բուլյոզ պեմֆիգոիդ մաշկի ոչ մելանոմային քաղցկեղները ։
Հնդկական խոհանոց
Պատմություն, ազդեցություն
Հինդուիզմի ազդեցությամբ կովի մսի օգտագործումը բացառվում է, քանի որ կովը սուրբ կենդանի է համարվում։ Բուդիստական արքա Աշոկի թագավորության ժամանակահատվածում մսային սնունդը հնդկացիների համար այդքան էլ բնորոշ չէր, սակայն իսլամի ազդեցությամբ մսային կերակուրները նորից վերադարձան հնդկական խոհանոց։ Խոհարարական հատուկ շրջան է հանդիսանում Հնդկաստանի հյուսիս արևմուտքը, որի խոհանոցը կոչվում է մուգլայ։
Նիկոտինամիդ
Հետազոտություններ
Նիկոտինամիդը կարող է օգտակար լինել պսորիազի բուժման համար ։
Հնդկական խոհանոց
Արտաքին հղումներ
Կատեգորիա:Հնդկական խոհանոց Կատեգորիա:Խոհանոց ըստ երկրի Կատեգորիա:Խոհանոց ըստ տարածաշրջանի Կատեգորիա:Ուտեստներ այբբենական կարգով
Նիկոտինամիդ
Հետազոտություններ
Գոյություն ունեն մոտավոր տվյալներ նիկոտինամիդի պոտենցիալ դերի մասին ակնեների բուժման, ռոզացեայի, աուտոիմուն բշտիկային խանգարումների, մաշկի ծերացման և ատոպիկ դերմատիտների ժամանակ ։
ARCON (արագացված ճառագայթային թերապիա՝ համակցված ածխածնի ինհալացիայով և նիկոտինամիդով) փորձարկվել է քաղցկեղների ժամանակ ։
Արտաքին հղումներ
Կատեգորիա:Դեղամիջոցներ այբբենական կարգով Կատեգորիա:Կարբոնային թթուների ամիդներ Կատեգորիա:Պիրիդիններ
Սարիկ Անդրեասյան
Սարիկ Գառնիկի Անդրեասյան, ռուսական ռեժիսոր, սցենարիստ, պրոդյուսեր և դերասան։ Նրա ֆիլմերից են «Ծառայողական սիրավեպ։ Մեր ժամանակները» («Служебный роман. Наше время»), «Հղին» («Беременный») և «Ինչ են անում տղամարդիկ» («Что творят мужчины!»)։
Վաղ տարիներ
Սարիկ Անդրեասյանը ծնվել է 1984 թվականի օգոստոսի 24–ին Երևանում։ 1988 թվականին հոր (Գառնիկ Սարիբեկի Անդրեասյան), մոր (Երազիկ Վլադիմիրի Բաղդասարյան) և երկու եղբայրների հետ տեղափոխվել է Կոստանայ (Ղազախստան), այնտեղ էլ 2001 թվականին ավարտել է Գորկու անվան №12 հումանիտար հոսքով գիմնազիան ։ 2001 թվականին ընդունվել է Կոստանայի Պետական Համալսարանի լրագրության ֆակուլտետը։ Խաղացել է ՈՒՀԱ–ի տարածքային լիգայում։ Մոսկվա տեղափոխվելուց հետո, ավարտել է «Յուրի Գրիմովի արվեստանոց»–ը՝ «կինոյի ռեժիսոր» մասնագիտությամբ և սկսել է մասնագիտանալ երաժշտական տեսահոլովակների և գովազդների նկարահանման վրա։
Կարիերա
Ուսումն ավարտելուց հետո սկսել է զբաղվել սցենարներ գրելով, և 2006 թվականին դառնում է իր իսկ սցենարով նկարահանվող փոքր բյուջետային «45 սանտիմետր» ֆիլմի ռեժիսորը։ Միայն թե ֆինանսների բացակայության պատճառով ֆիլմի նկարահանումները դադարեցվում են ։ 2007 թվականին նկարահանումները կրկին վերսկսվում են, բայց, նորից, նույն պատճառով, դադարեցվում։ Ավելի ուշ նրան հրավիրում են, որպեսզի վերջացնի ֆիլմի նկարահանումները, սակայն նա հրաժարվեց։ 2008 թվականին նա հնարավորություն ունեցավ նկարահանել «Լոպուխի» ֆիլմը, որի սցենարը գրվել էր իր և իր խմբի կողմից։ Հեռուստատեսությունում աշխատանքի օգնությամբ Անդրեասյանին հաջողվեց ֆիլմի մեջ ներգրավել այդ ժամանակվա հայտնի հումորիստների՝ նախկին ՈՒՀԱ-կանների։ Ֆիլմը վարձույթ է դուրս եկել 2009 թվականին և վարձույթում հավաքել է $5 մլն․՝ ունենալով $1 մլն․ բյուջե ։ 2009 թվականի սեպտեմբերին Սարիկ Անդրեասյանը հրավիրվում է «Լեոպոլիս» կազմակերպության կողմից որպես սցենարիստ և ռեժիսոր, որից հետո էլ սկսում է «Ծառայողական սիրավեպ։ Մեր ժամանակները» ֆիլմի վրա աշխատել, որի նկարահանումերը սկսվում են 2010 թվականի մայիսից։ Ֆիլմը հանդիսատեսի կողմից մեծ հաջողության է արժանանում՝ 2011 թվականի մարտին հավաքելով $15 մլն․, ինչն Անդրեասյանին դարձրեց «Կվարտալ 95» և «Լեոպոլիս» կազմակերպությունների ամենադրամարկղային մարդը։
2010 թվականին պրոդյուսեր Իգոր Մալկովի և իր եղբայր Ղևոնդ Անդրեասյանի հետ միասին լքում է «Լեոպոլիս»-ը և հիմնում Enjoy Movies կինոընկերությունը, դրանից հետո Սարիկը դարձավ իր ֆիլմերի ոչ միայն ռեժիսորն ու սցենարիստը, այլ նաև պրոդյուսերը։ Նրանց առաջին ծրագիրը եղել է ֆինանսապես հաջողված «Հղին» ֆիլմը, որի ռեժիսորը հենց ինքն էր ։ Ֆիլմը հավաքում է ռուսական կինոյի համար անհավանական $8,2 մլն․, կինոքննադատների կողմից ընդունվում է շատ սառը, որոնք ֆիլմը համարում էին 1994 թվականի Այվեն Ռայտմանի «Ջունիոր» ֆիլմի նմանակումը ։ 2010-2013 թվականներին իր սեփական կինոընկերության շրջանակներում Անդրեասյանը դարձել է 15 ֆիլմերի ռեժիսոր ու պրոդյուսեր, որոնց թվին են պատկանում «Մայրիկներ» («Мамы») (2012), «Շնորհավոր ամանոր, մայրիկներ» («С новым годом, мамы!») (2012), «Այն նույն Կառլոսոնը»(«Тот ещё Карлосон») (2012), «Ինչ են անում տղամարդիկ» («Что творят мужчины!») (2013), «Հղին» («Беременный») (2011) ֆիլմերը։ Բոլոր այդ ֆիլմերը դարձել են դրամարկղային հիթեր և վարձույթներում շատ անգամներ փոխհատուցել ծախսերը։ 2012 թվականին «Enjoy Movies»–ը, ընդամենը երկու տարվա ընթացքում, դառնում է Ռուսաստանի ամենահաջողակ կինոընկերությունը ։
2013 թվականի փետրվարին եթեր հեռարձակվեց նրա «Ինչ են անում տղամարդիկ» ֆիլմը, և, չնայած, որ քննադատներին այն դուր չեկավ, այն զբաղեցրեց բոքս–օֆիսի ներկայացումների դեբյուտային շաբաթվա ֆիլմերի ցանկի առաջին հորիզոնականը ։ Ներկա պահին Սարիկ Անդրեասյանը մտնում է «Կինոբիզնես» ամսագրի Ռուսաստանի պրոդյուսերների Թոփ–10-ի մեջ և զբաղեցնում է Variety Russia ամսագրի Ռուսաստանի ամենադրամարկղային ռեժսորների ցանկի երրորդ հորիզոնականը։
2013 թվականի ապրիլին Enjoy Movies-ի պրոդյուսերներ Սարիկ Ադրեասյանը, Գեորգի Մալկովն ու Ղևոնդ Անդրեասյանը, Renovatio Entertaiment-ի պրոդյուսեր Վլադիմիր Պոլյակովն ու նաև հոլիվուդյան պրոդուսերներ Հեյդենն և Տոուվ Կրիստենսենները հիմնադրել են Glacier Films կազմակերպությունը, որի ծրագրերի մեջ մտնում էին նկարահանել տասից ոչ պակաս ֆիլմեր, որոնք կողմնորոշված էին համաշխարհային վարձույթի վրա։
2013 թվականի ամռանը Սարիկ Անդրեասյանը դարձավ Glacier Films-ի առաջին միջազգային նախագծի ռեժիսորը։ Դա «Գողություն ամերիկյան ոճով» ֆիլմն էր, որի գլխավոր դերերում էին Էդրիան Բրոուդին, Հեյդեն Կրիստենսեն, Ջորդանա Բրյուստերը և ռեփեր Էյկոնը։ Նկարահանումները ընթացել են Նոր Օռլեանում ։
2013 թվականին Լոս Անջելեսում նկարահանվեց Glacier Films-ի առաջին միջազգային նախագիծը՝ «Cooties» զոմբի-հորոր ոճի ֆիլմը, որի գլխավոր դերում Էլայջա Վուդն էր։ Ֆիլմը պատմում է այն մասին, թե ինչպես է մի փակ դպրոցում հայտնվում և տարածվում շատ վտանգավոր վիրուս ։
2013-2014 թվականների ձմռանը Ռումինիայում անցկացվեցին Glacier Films ծրագրի և «Անոմալ երևույթներ»–ի ու «Աստրալ»–ի պրոդյուսեր Սթիվեն Շնայդերի համագործակցությամբ երկրորդ պրոդյուսերական ֆիլմի նկարահանումները, որը պատմա–առեղծվածային «Bathory/ Lady of Csejte» ֆիլմն էր։ Ֆիլմը նկարահանվել է արյունարբու իշխանուհի Էլիզաբեթ Բեթորիի մասին պատմող իրական պատմությունների հիման վրա։ Ֆիլմի գլխավոր դերը ստանձնել է դերասանուհի Սվետլանա Խոդչենկովան։ Ֆիլմի ռեժիսորն է Անդրեյ Կոնստը, օպերատորը՝ Մաքսիմ Ալեքսանդրը, որը նաև «Բլուրները աչքեր ունեն», «Հայելիներ», «Սայլենթ Հիլ 2» ֆիլմերի օպերատորն է ։
Նկարահանումներին զուգահեռ, 2013 թվականի դեկտեմբերից մինչև 2014 թվականի մարտը, վարձույթ է դուրս եկել Enjoy Movies–ի և Renovatio Entertainment–ի չորս ֆիլմերը՝ «Հաջողությունների կղզին» («Остров везения»), «Ընկերների ընկերները» («Друзья друзей»), «Չեմպիոններ» («Чемпионы»), «Անունը տուր՝ փայտը վերցրու» («Легок на помине»)։ Բոլոր ֆիլմերն էլ դարձան ուիք–էնդի վարձույթի առաջատարները։ 2014 թվականի ձմռանը Սարիկ Անդրեասյանը միացավ կինոհիթ դարձած «Ինչ են անում տղամարդիկ» ֆիլմի երկրորդ մասի նկարահանումներին, որի գլխավոր դերերում են Տաիր Մամեդովը, Ռոման Յունոսովը և Դմիտրի Կոժոման։ Նրանց միացել են Նիկիտա Ջիգուրդան և նրա կինը՝ Մարինա Անիսինան, «մեծերի» համար ֆիլմերի աստղ Ելենա Բերկովան, Նաստյա Զադորոժնայան, Վադիմ Ցալատին, Նատալյա Ռուդովան, Ելենա Բորշովան, Նատալյա Զեմցովան և Տատյանա Կոտովան։ Նկարահանումները ընթացել են Լոս Անջելեսում և Մոսկվայում։ Վարձույթը պլանավորվել էր 2014-2015 թվականների ամանորյա տոներին։
2014 թվականի մայիսին Սարիկ Անդրեասյանը սկսեց մասնակցել ֆանտաստիկ էկշն «Մաֆիա» ֆիլմի նկարահանումներին, որի հիմքը նույնանուն խաղաթղթային խաղն է։ Գործողությունները կատարվում են ապագայում, այդ իսկ պատճառով նկարահանումների 70%–ը անց են կացվում կանաչ էկրանի ֆոնին։ Մասամբ նկարահանվել է 3D ոճի մեջ, և այն խոստանում է լինել Enjoy Movies–ի ամենաթանկարժեք նախագիծը։ Նկարահանումները ընթանում են Մոսկվայում և Տեներիֆեում։ Դերերում են Վիկտոր Վերժբիցկին, Վենիամին Սմեխոմը, Յուրի Չուրսինը, Վյաչեսլավ Ռազբեգաևը, Օլգա Տումայկինան, Անդրեյ Չադովը, Եվգենի Կորյակովսկին, Վադիմ Ցալատին և ուրիշներ ։
2014 թվականի մայիսին սկսվեցին Glacier Films–ի և Սթիվեն Շնայդերի հերթական միջազգային պրոդյուսերական նախագծի նկարահանումները՝ Tank ֆանտաստիկ էկշնը ։ Ֆիլմը կպատմի այն մասին, թե ինչպես մի քանի մարդիկ հայտնվում են փակ տարածությունում՝ տիեզերական փրկարարական ծրագրի իրականացման ժամանակ։
Համաձայն Filmz.ru կայքի հետազոտությունների, տվյալ պահին Enjoy Movies–ը հանդիսանում է ռուսական կինոշուկայի ամենաշահութաբեր ընկերությունը ։
2014 թվականի հոկտեմբերին Կուբայում կայանում են «Կանայք ընդդեմ տղամարդկանց» («Женщины против мужчин») ռոմանտիկ կինոկատակերգության նկարահանումները։ Ֆիլմը վարձույթ է դուրս եկել 2015 թվականի ապրիլի 2-ին։ 2014 թվականի դեկտեմբերին Enjoy Movies-ը սկսում է նախապատրաստվել Սարիկ Անդրեասյանի նոր ռեժիսորական նախագծին՝ սուպեր-հերոսների մասին «Պաշտպանները» ֆանտաստիկ էկշնին։ Նկարահանումները ծրագրավորված են 2015 թվականի մայիս-հունիս ամիսներին։ 2015 թվականի հունվարի 1-ին վարձույթ է դուրս գալիս «Ինչ են անում տղամարդիկ 2»(«Что творят мужчины! 2») կինոնկարը։ Հունվարի 22-ին վարձույթ է դուրս գալիս «Կողոպուտ ամերիկյան ձևով» («Ограбление по-американски») քրեական դրաման։ Ռուսական պրեմիերային, որը կայացել է հունվարի 20-ին, ժամանում է դերասան Էդրիան Բրոուդին ։ Ֆիլմի թողարկումից առաջ ռեժիսորը մի քանի հարցազրույց է տվել, որոնցում պատմել է Ամերիկայում կատարված նկարահանումների և ընկերության նոր նախագծերի մասին ։ Հունվարին ռեժիսորը վարպետության դասընթացներ է տվել, որի ժամանակ բացահայտել է մասնագիտության որոշ գաղտնիքներ ։ Փետրվարին հայտնի է դառնում, որ սուպեր-հերոսների մասին «Պաշտպանները» սագայի օպերատորն է հանդիսանալու Ռուսաստանի լավագույն օպերատորներից մեկը՝ Մաքսիմ Օսադչին ։
2023 թվականի սկզբին Սարիկ Անդրեասյանը պատմել է  Նարինե Աբգարյանի  «Մանյունյա» վիպակի համանուն  մուլտսերիալի ստեղծման աշխատանքների մեկնարկի մասին, մուլտսերիալի ցուցադրությունը նախատեսված է 2024 թվականին ։
Քննադատություն
Բազմաթիվ քննադատների կողմից բազմիցս նշվել է, որ ռեժիսորի կատակերգությունների մեծամասնությունն աչքի է ընկնում գռեհիկ և բավականին անճաշակ հումորով, ինչպես նաև դերասանների միջակ խաղով, գովազդի մեծ քանակով և անորակ սցենարով ։ Մասնավորապես, «Այն նույն Կառլոսոնը» ֆիլմը IMDB կայքում հավաքել է 2,8 միավոր 10 հնարավորից ։ Այլ տեսանկյունից, «Մայրիկներ» (2012 թվական) կինոալմանախը և նրա շարունակություն «Շնորհավոր Ամանոր, Մայրիկներ»-ը (2012 թվական), որոնցում, ըստ լրատվամիջոցների հաղորդագրության, ֆրանսիական կինոաստղ Ալեն Դելոնը նկարահանվել է անվճար , ռուսական հանդիսատեսի կողմից ջերմ են ընդունվել և վարձույթում հավաքել են 228 միլիոն ռուբլի և 363 միլիոն ռուբլի համապատասխանաբար, եռակի անգամ փոխհատուցելով ֆիլմի բյուջեն։ Քննադատվող «Հղին» ռուսական վարձույթում հավաքել է 224 միլիոն ռուբլի, իսկ «Այն նույն Կառլոսոնը»՝ 205 միլիոն ռուբլի, որը արտադրության համեմատաբար ոչ բարձր արժեքի պայմաններում Enjoy Movies ընկերության նախագծերը դարձնում են Ռուսաստանում համեմատաբար ամենահաջողակները՝ հաջողակ բիզնեսի տեսանկյունից, հակառակ կինոլրագրողների կողմից միաձայն քննադատության։
2012 թվականի հուլիսին, «Աֆիշա» ամսագրին տված հարցազրույցում, Սարիկ Անդրեասյանը տալիս է մի շարք վիճաբանական գնահատականներ իր ռուսական և արտասահմանյան գործընկերների մասին։ Մասնավորապես, նա հայտարարում է, որ Քվենտին Տարանտինոն և Կոեն եղբայրները ստեղծում են «ոչ հանդիսատեսի կինո», Վուդի Ալենը՝ «պարզունակ է ինչպես երկու կոպեկանոցը», Ուես Անդերսոնի «Լիալուսնի թագավորությունը» կինոնկարը՝ «դեբիլության բարձրագույն աստիճան է», ռուսական ռեժիսորների ֆիլմերը, որոնք մրցանակներ են ստանում միջազգային փառատոներում, հանդիսանում են «հիմարություն», իսկ այն ստեղծողները «իրենց հայրենիքը ցանկանում են ցուցադրել որպես կեղտ» ։ Հարցազրույցը շարքային հանդիսատեսի և մասնագիտական ընկերությունների մոտ բացասական արձագանք է առաջացնում։ Ըստ «Кинобизнес по-русски» կայքի տեսաբանների կարծիքի, Անդրեասյանի ելույթը «Աֆիշայում», հղի է «Enjoy Movies» ընկերության համար լուրջ հեղինակային կորուստների։ Ընկերությունում մեկնաբանություններից հրաժարվում են, քանի որ Անդրեասյանը «հարցազրույցում ոչ մի տեղ չի հիշատակում «Enjoy Movies»-ը» և հարցազրույցը տվել է որպես ռեժիսոր, այլ ոչ թե տվյալ ընկերության պրոդյուսեր ։
Ծանոթագրություններ
Կատեգորիա:Ռուս կինոռեժիսորներ Կատեգորիա:Կինոռեժիսորներ այբբենական կարգով Կատեգորիա:Հայ ռեժիսորներ Կատեգորիա:Սցենարիստներ այբբենական կարգով Կատեգորիա:Հայ սցենարիստներ Կատեգորիա:Հայ պրոդյուսերներ Կատեգորիա:Հայ դերասաններ
Ստավիդնյանսկի (Սովետսկի շրջան)
Ստավիդնյանսկի (Ставиднянский), գյուղ Ռուսաստանի Ռոստովի մարզի Սովետսկի շրջանում։ Մտնում է Սովետսկի գյուղական համայնքի կազմի մեջ։
Կատեգորիա:Ռոստովի մարզի Սովետսկի շրջանի բնակավայրեր Կատեգորիա:Ռուսաստանի խուտորներ
Կերգելեն կղզիներ
Կերգելեն կղզիներ (Îles Kerguelen ), ֆրանսիայի տիրապետության տակ գտնվող կղզիների խումբ։ Տարածքը 7215² կիլոմետր է։ Պետական լեզուն ֆրանսերենն է։
Պատմություն
Կղզիախումբը հայտնաբերվել է 1772 թվականի փետրվարի 13-ին ֆրանսիացի ծովագնաց Իվ Ժոզե դե Կերգելենի կողմից։ 1776 թվականին կղզիախումբ է այցելել հանրահայտ Ջեյմս Քուքը։
Կղզին XX դարի սկզբին ծառայել է որպես փոկի որսատեղի և գործարան նավ, հիմա գործնականորեն կենդանիները լիովին չեն ոչնչացել։
Արտաքին հղումներ
Կատեգորիա:Կղզեխմբեր այբբենական կարգով Կատեգորիա:Ֆրանսիայի կղզիներ Կատեգորիա:Հնդկական օվկիանոսի կղզիներ
Վանա-Կաիու
Վանա-Կաիու (Vana-Kaiu), գյուղ Էստոնիայի Ռապլամաա նահանգի Կաիու շրջանում։
2011 թվականի տվյալներով գյուղում բնակվում էր 74 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Կաիու շրջանի բնակավայրեր Կատեգորիա:Էստոնիայի գյուղեր
Աղվերան (Կաղզվանի գավառ)
Աղվերան, գյուղ Արևելյան Հայաստանում, Կարսի մարզի Կաղզվանի գավառում։ Գտնվում էր Կաղզվան քաղաքից 10-11 կմ արևմուտք։
Բնակչություն
XX դարի սկզբին ուներ 438 բնակիչ։
Տնտեսություն
Բնակչության հիմնական զբաղմունքը անասնապահությունն էր։ Մասամբ զբաղվում էին նաև հողագործությամբ ։
Ծանոթագրություններ
Կատեգորիա:Արևելյան Հայաստանի գյուղեր
Բրայլկի (գյուղ, Ռեշետիլովկայի շրջան)
Բրայլկի (Браїлки), գյուղ Ուկրաինայի Պոլտավայի մարզի Ռեշետիլովկայի շրջանում։
2001 թվականի տվյալներով Բրայլկի գյուղում բնակվում էր 15 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Ռեշետիլովկայի շրջանի բնակավայրեր Կատեգորիա:Ուկրաինայի գյուղեր
Սախալին կղզին (գիրք)
«Սախալին կղզին» («О́стров Сахали́н»), Ա. Պ. Չեխովի կողմից 1891—1893 թվականներին գրված գիրք՝ ճամփորդական նոթերի ժանրով, որը հեղինակը գրել է 1890 թվականի ամառը և աշնանը՝ Սախալին կղզի ուղևորությունից հետո։ Գրքի հիմքում ընկած են ինչպես Չեխովի անձնական տպավորությունները, այնպես էլ նրա հավաքած լայնածավալ վիճակագրական տվյալները։
Ուսումնասիրողների կարծիքով այդ գրքի ժանրի առումով մեծ ազդեցություն են ունեցել Ֆ. Մ. Դոստոևսկու «Գրառումներ մեռյալ տնից» և Ս. Վ. Մաքսիմովի «Սիբիր և տաժանավայր» ստեղծագործությունները, ինչի մասին հեղինակը բազմիցս հիշատակել է բնագրում ։
Ստեղծման և հրատարակման պատմություն
Ա. Պ. Չեխովը Սախալինից Մոսկվա է վերադարձել 1890 թվականի դեկտեմբերի 8-ին և 1891 թվականի սկզբին սկսել գրքի աշխատանքները։ Սկզբում նա պատրաստվել է տպագրել իր գիրքն ամբողջությամբ և հրաժարվել առանձին մասերը ժողովածուներում կամ ամսագրերում հրատարակելուց, բայց 1892 թվականին համաձայնվել է հրատարակել XXII գլուխը («Փախստականները Սախալինում») «Օգնություն քաղցածներին» ժողովածուում ։
I—XIX գլուխները առաջին անգամ տպագրվել են 1893 —1894 թվականներին (№ 10—12, № 2—7) «Ռուսական միտք» ամսագրում ։  1895 թվականին գիրքը լույս է տեսել առանձին հրատարակությամբ՝ «Սախալին կղզին» (Ճամփորդական նոթեր) վերնագրով, XX—XXIII գլուխների ավելացումով և առաջին տասնինը գլուխների փոքր ուղղումով։   ։ «Օգնություն քաղցածներին» ժողովածուից XXII գլուխը առանձին հրատարակությամբ վերատպվել է (բավականաչափ կրճատումներով և ուղղումներով)։
Ժամանակակիցների կարծիքներ
Ճամփորդական ակնարկները բավականաչափ հետաքրքրություն են առաջացրել ընթերցողների և լրագրողների շրջանում։ Շատերը համակարծիք էին հեղինակի հետ։ Այսպես՝ Ե. Ա. Եֆիմովը համամիտ էր Չեխովի հետ՝ կապված հնացած «Աքսորյալների մասին կանոնադրության» քննադատության հետ, մասնավորապես՝ երեխաներին տաժանակիր աշխատանքի ուղարկելու։ Դրա հետ միասին նա հիացել է հեղինակի աշխատունակության վրա. «Կարդալով գիրքը՝ ես զարմացել եմ՝ ինչպես կարելի է այդքան կարճ ժամանակահատվածում (երեք ամիս) այդպես մանրակրկիտ ուսումնասիրել սախալինյան տաժանավայրի և գաղութի կենցաղը»։ Այնուհետև ավելացրել է. «Ա. Պ. Չեխովի կողմից տրամադրված ողջ տեղեկատվությունը շատ արժեքավոր նյութ է պատժի համակարգի փոփոխության ու աքսորի չեղարկման հարցերը քննարկելու համար» ։
Պ. Չ. Չերնչը և Պ. Լվովը Տոմսկի «Սիբիրյան բանբեր» լրագրում նշել են, որ «Չեխովը՝ որպես գեղագետ, այս անգամ քիչ է նկարագրել։ Իր՝ սեղմ և սառը լեզվական ոճից կարծես փչում է մելամաղձոտ զբոսաշրջիկի տրտմություն, ով չի նկատում շրջակայքի գեղեցկությունը։ Այնուամենայնիվ, Չեխովին մեղադրել բոլոր նկարագրություններում պատկերավորության բացակայության մեջ, չի կարելի» ։
1898 թվականին Ս. Ա. Տոլստայան իր օրագրում թողել է հետևյալ գրությունը. «Երեկոյան բարձրաձայն կարդում էինք Չեխովի «Սախալինը»։ Մարմնական պատժի սարսափազդո՜ւ մանրամասնություններ։ Մաշան լաց եղավ. իմ սիրտը կեղեքվեց» ։ Ճանաչված ռուս իրավաբան Ա. Ֆ. Կոնին գրել է Չեխովի և նրա գրքի մասին. «Նա դժվար, բազում փորձությունների, տագնապների ու վտանգների հետ կապված, իր առողջության վրա կործանարար ազդեցություն ունեցած ճամփորդություն է ձեռնարկել՝ տեղում այդ գաղութացումն ուսումնասիրելու նպատակով։ Այդ ճամփորդության արդյունքը՝ Սախալինի մասին նրա գիրքը, իր վրա կրում է արտակարգ նախապատրաստության և ուժերն ու ժամանակն անխնա վատնելու կնիքը։ Նրանում խիստ ձևի ու գործնական տոնի, բազմաթիվ փաստական և թվային տվյալների հետևում զգացվում է գրողի վշտահար ու վրդովված սիրտը» ։
Ֆիլիստոս
Ֆիլիստոս (Φίλιστος, շուրջ մ.թ.ա 432 - 356 թթ.), հույն պատմիչ, քաղաքական գործիչ և զորավար։ Հայտնի է որպես 13 գրքից բաղկացած «Սիցիլիայի պատմություն» երկի հեղինակ։ «Սիցիլիայի պատմությունը» հնում մեծ հռչակ էր վայելում։ Պլուտարքոսը հաղորդում է, որ Ալեքսանդր Մակեդոնացին դեպի Ասիա իր արշավանքի ժամանակ հրամայել է Եվրիպիդեսի, Սոփոկլեսի և Էսքիլոսի ստեղծագործությունների հետ մեկտեղ իրեն ուղարկել նաև Ֆիլիստոսի երկը (Plut.Alex.,8)։ Կիկերոնը անվանում է Ֆիլիստոսին «փոքր Փուկիտիդես»։ Չնայած իր այս համբավին երկը չի հասել մինչև մեր ժամանակները։
Ծանոթագրություններ
Կատեգորիա:Հին հույն պատմիչներ
Միտելշենբախ
Միտելշենբախ (Mitteleschenbach), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 1600 մարդ (ըստ 2010 թվականի դեկտեմբերի 31-ի) ։ Տարածքը 10,51 կմ² է։ Պաշտոնական կոդ՝ 09 5 71 178։
Քաղաքը ստորաբաժանվում է 2 քաղաքային շրջանի։
Պրատո
Պրատո (Prato), Իտալիայի Տոսկանա երկրամասի մեծությամբ երկրորդ քաղաքը՝ Ֆլորենցիայից հետո։ Նույնանուն պրովինցիայի վարչական կենտրոնն է։ Գտնվում է Ռետայնա սարի ստորոտին, Բիսենցիո գետակի ափին։ Սկսած միջնադարից՝ Իտալիայի թեթև արդյունաբերության կենտրոններից մեկն է ։ Բնակչության թվաքանակն անցել է 193 հազարը։ Բնակիչների մեջ մեծ թիվ են կազմում չինացիները, որոնց հոսքն այստեղ սկսվել է անցյալ դարի 90-ական թվականներից։ 2008 թվականի դեկտեմբերի 31-ի դրությամբ չինացի օրինական ներգաղթյալների թիվը հասել էր 9,927-ի ։ 2017 թվականին, քաղաքային իշխանությունների գնահատմամբ, չինացի օրինական և անօրինական ներգաղթյալների թվաքանակը կազմել է մոտավորապես 45,000 ։ Պրատոյի չինական գաղթօջախը մեծությամբ երկրորդն է Իտալիայում՝ Միլանի Չայնաթաունից հետո ։
Միտելշենբախ
Արտաքին հղումներ
Կատեգորիա:Գերմանիայի քաղաքներ
Պրատո
Ծանոթագրություններ
Կատեգորիա:Իտալիայի քաղաքներ
Կոտելնիկովո (գյուղ, Գատչինսկի շրջան)
Կոտելնիկովո (Котельниково, Saalisi), գյուղ Ռուսաստանի Լենինգրադի մարզի Գատչինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Արխանգելսկոե (գյուղ, Գրախովսկի շրջան)
Արխանգելսկոե (Архангельское), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը վերջին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Գրախովսկի շրջանի բնակավայրեր
Գութուր
Գութուր (გუთური), գյուղ Վրաստանում։ Գտնվում է Գուրիայի մարզի Չոխատաուրի շրջանում։
Դիրք
Գյուղը գտնվում է ծովի մակարդակից 140 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 880 մարդ, մեծամասնությունը՝ վրացիներ։
Տրանսպորտ
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Չոխատաուրի շրջան
Քարոզգիրք (5223, Գրիգոր Տաթևացի)
Գրիգոր Տաթևացի, Քարոզգիրք (5223), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5223 թվի տակ։ Ձեռագիրը գրվել է 1450-1456, 1460-1462, 1683 թվականներին Մարտիրոս եպիսկոպոս (Ա), Սիմեոն (Բ) գրիչների կողմից Թորթանա վանքում, Եանարտաշ Ս․ Նշանում (Ա), Պուրասում, Երուսաղեմում (Բ)։ Գրված է թղթի վրա, որը ունի 18x13 չափս։ Ձեռագիրը կազմված է 245 թերթից։ Գրված է երկսյուն, բոլորգրով։ Ունի Գրիգոր Տաթևացու 1, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ գրչի՝ 32բ, 133բ, 181ա, 204ա (1450-1456 թթ․), 92ա, 145բ, 200բ (1460-1462 թթ․), 243բ (1683 թ․), հետագայի՝ 2ա, 2բ (1734 թ․), 83բ (1882 թ), կնիք՝ 37բ (Վարդան) ։
Ծանոթագրություններ
Կատեգորիա:Մատենադարանի ձեռագրեր
Բելայա Բալկա (այլ կիրառումներ)
Բելայա Բալկա, կարող է վերաբերել՝
Դեռ անհիշելի վաղ մանկությունից...
«Դեռ անհիշելի վաղ մանկությունից...», Հովհաննես Թումանյանի բանաստեղծություններից՝ գրված 1890 թվականին ։
Պատմություն
Հովհաննես Թումանյանն այս բանաստեղծությունը գրել է 1890 թվականի սեպտեմբերի 30-ին ։
Ինքնագիրը չի պահպանվել։
Այն առաջին անգամ տպագրվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 80-81), թվագրված՝ «1890 թվականի սեպտեմբերի 30», այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակչության առաջին հատորում (էջ 47-48) ։
Բելգարդ սյուր Վալսերին (այլ կիրառումներ)
Բելգարդ սյուր Վալսերին, կարող է վերաբերել՝
Ուստ-Գրյազնովսկի (Սովետսկի շրջան)
Ուստ-Գրյազնովսկի (Усть-Грязновский), գյուղ Ռուսաստանի Ռոստովի մարզի Սովետսկի շրջանում։ Մտնում է Չիրսկի գյուղական համայնքի կազմի մեջ։
Կատեգորիա:Ռոստովի մարզի Սովետսկի շրջանի բնակավայրեր Կատեգորիա:Ռուսաստանի խուտորներ
Մասալա (թեյ)
Մասալա թեյ (բառացի՝ համեմունքներով թեյ)  խմիչք Հնդկաստանում, որը ստացվում է եռացրած թեյի, հնդկական խոտերի և համեմունքների խառնուրդից։
Բաղադրություն
Մասալա թեյի պատրաստման կոնկրետ տեսակ գոյություն չունի, շատ ընտանիքներ ունեն իրենց բաղադրատոմսը։ Կան թեյը պատրաստելու բազմաթիվ տեսակներ, սակայն միասնական են մնում չորս բաղադրիչները՝ թեյը, քաղցրեղենը, կաթն ու համեմունքները։
Խոռոչ (Խուլփի գավառ)
Ըստ որոշ բաժանումների գյուղը մտնում էր Դիարբեքիրի գավառի Սիլվան գավառակի կազմում ։
Ծանոթագրություններ
Կատեգորիա:Արևմտյան Հայաստանի գյուղեր
Մասալա (թեյ)
Թեյ
Մասալա թեյի պատրաստելու համար կիրառվում են թեյի տարբեր տեսակներ։ Հիմնականում օգտագործում են սև թեյը, որպեսզի քաղցրեղենն ու համեմունքները չխանգարեն համին։
Անուշեղեն
Հասարակ սպիտակ շաքար, դարչնագույն շաքար, մեղր։ Հնդկաստանի գյուղական վայրերում կիրառում են արմավի շաքարավազը։ Որպեսզի համեմունքների համն ավելի լավ լինի, շաքարավազը կարող է ավելի շատ պետք գալ։ Խտացրած կաթը կարող է երկու նպատակով կիրառվել՝ որպես կաթ և շաքարավազ։
Կաթ
Հիմնականում օգտագործվում է կաթ։ Թեյ մասալան պատրաստվում է կաթն ու ջուրն իրար խառնելով՝ 1:2, 1:4 հարաբերակցությամբ և ստացված խառնուրդը եռացվում է։
Համեմունքներ
Մասալա թեյը հաճելի առույգություն հաղորդող ըմպելիք է, որը պատրաստվում է «տաք» համեմունքներով։ Կիրառվում են մեկ կամ մի քանի համեմունք՝ հիլ, դարչին, կոճապղպեղ, սև պղպեղ և մեխակ։
Հիմնականում գերակշռում են հիլը, մեխակը, որոնք ավելացվում են թեյի փաթեթի մեջ։ Հնդկաստանում հաճախ օգտագործում են թարմ կոճապղպեղ։ Այլ համեմունքներից են մշկընկույզը, վարդի թերթիկները, շաֆրանը, նուշը։
Արտաքին հղումներ
Կատեգորիա:Թեյ ըստ երկրի Կատեգորիա:Ըմպելիքներ Կատեգորիա:Հնդկական խոհանոց
Աստերոիդների ցանկ (296201-296300)
Աստերոիդների ցանկ (296101-296200) * Աստերոիդների ցանկ * Աստերոիդների ցանկ (296301-296400)
Սոգդիյան մարզի պատմական թանգարան
Սոգդիյան մարզի պատմական թանգարան (ռուս.՝ Истори́ческий музéй Согди́йской óбласти), տարածաշրջանային պատմական թանգարան Խուջանդում, Տաջիկստանի մեծությամբ երկրորդ քաղաքում և երկրի ամենահյուսիսային նահանգի՝ Սոգդիյան մարզի մայրաքաղաքում։ Թանգարանը կառուցվել է Խուջանդ ամրոցում, որը վերակառուցվել է 1999 թվականին, հին քաղաքի պարսպի հարավարևելյան անկյունում ։ Հին քաղաքի հյուսիսային կողմում հոսում է Սիրդարյա գետը, որի երկայնքով զբոսաշրջիկները կարող են քայլել կամ գոնդոլ քշել։
Պատմություն
Թանգարանը հիմնադրվել է 2006 թվականին Սոգդիյան մարզի պատմա-տեղական թանգարանի հիման վրա՝ Տաջիկստանի ամենահին թանգարանի։
Խուջանդում երկրագիտական թանգարանը հիմնադրվել է 1931 թվականին՝ երեք տարի շուտ, քան Դուշանբեի ազգային թանգարանը ։
1980-ականներին թանգարանը գտնվում էր 20-րդ դարասկզբի ճարտարապետական հուշարձան Մասջիդի Ջամի տաճարի մզկիթի համալիրում։ 1990-ականների վերջին համալիրի այս հատվածը տրվել է քաղաքի մահմեդական համայնքին։ Թանգարանի նոր շենքը կառուցվել է 2003 թվականից 2006 թվականներին՝ քաղաքի պատմական կենտրոնում գտնվող հնագույն ամրոցի տեղում։ Շինարարությունն արժեցել է 3 800 000 սոմոնի, որից 500 000-ը հատկացվել է երկրի նախագահի գանձարանից ։ Թանգարանի նոր ցուցադրությունները բացվեցին այցելուների համար 2007 թվականի մարտին՝ ի պատիվ Խուջանդի 2520-ամյակի տոնակատարության։
2013 թվականին թանգարան է այցելել ավելի քան 30 հազար զբոսաշրջիկ։ Հարկ է նշել, որ ընդհանուր թվից ավելի քան 2000-ը օտարերկրյա զբոսաշրջիկներ էին ։
Թանգարանի մասին
Թանգարանի հավաքածուները ներառում են ավելի քան 28 հազար իր։ Ցուցահանդեսում լայնորեն ներկայացված են Սոգդիյան մարզի պատմությանը վերաբերող ցուցանմուշներ, այդ թվում՝ հազվագյուտ տաջիկական ձեռագործ գորգեր, տաջիկական ասեղնագործություն և տարազներ։ Անցյալին ավելի հեռուն նայելով՝ կարելի է տեսնել նախապատմական կյանքի դիորամաներ, ժամանակակից մարմարե խճանկարներ, որոնք պատկերում են Ալեքսանդր Մակեդոնացու կյանքը, ով մոտակայքում կառուցել է իր քաղաքներից ամենահեռավորը, և Թեմուրմալիկի արձանը, ով հայտնի է դարձել մոնղոլների արշավանքին դիմակայելու փորձի համար 1219 և 1220 թվականներին ։ Տաջիկ ժողովրդի հերոս Թեմուրմալիկի արձանը ստեղծվել է երիտասարդ ու տաղանդավոր քանդակագործ, Քամալ Խուջանդիի պետական մրցանակի դափնեկիր Դավրոնջոն Ռախմատովի կողմից՝ 3,5 մետր բարձրությամբ և 4 տոննա բրոնզե մետաղով ։
Գրականություն
Կատեգորիա:Պատմության թանգարաններ
Նովոխատկի
Նովոխատկի (Новохатки), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1620 թվականին։
2001 թվականի տվյալներով Նովոխատկի գյուղում բնակվում էր 26 մարդ։ Բնակավայրը զբաղեցնում է 18,1 կմ² տարածք։ Բնակչության խտությունը կազմում էր 1,44 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1620 թվականին հիմնադրված բնակավայրեր
Զբոսաշրջությունը Մարոկկոյում
Զբոսաշրջությունը Մարոկկոյում երկրի տնտեսությունում բնակչության ներգրավվածության տեսանկյունից երկրորդն է՝ գյուղատենտեսությունից հետո։ Այստեղ կա զբոսաշրջային զարգացած արդյունաբերություն, որը հիմնվում է Միջերկրական ծովի ու Ատլանտյան օվկիանոսի նավահանգիստների ու ծովափի, հարուստ մշակույթի ու պատմության վրա ։
Մարոկկոն Հյուսիսային Աֆրիկայի առավել խաղաղ և քաղաքականապես կայուն երկրներից է, ինչն իր հերթին նպաստավոր պայմաններ է ստեղծում տուրիզմի զարգացման համար։ 1985 թվականին Մարոկկոյի կառավարության կազմում ստեղծվում է Զբոսաշրջության նախարարությունը։
Տուրիստական համալիրի զարգացման համար Մարոկկոն ունի նպաստավոր աշխարհագրական դիրք՝ միջազգային խաչմերուկ հանդիսանալով Եվրոպա-Աֆրիկա մայրցամաքների համար, բնակլիմայական գոտիների ու լանդշաֆտների բազմազանություն։ Նրա պատմաճարտարապետական հուշարձանների մի մասը մտցված է ՅՈՒՆԵՍԿՕ-ի ցանկի մեջ։
Պատմություն
1956 թվականի ապրիլի 7-ին Մարոկկոյի Թագավորությունն անկախանում է Ֆրանսիայից։ Դրանից հետո Համաշխարհային Արժութային Ֆոնդի ակտիվ մասնակցությամբ առաջիններից մեկը ձևավորվեց մարոկկոյական տուրիստական ոլորտի զարգացման ծրագիրը՝ որպես հեռանկարային ճյուղ, որ կարող էր կարճ ժամկետներում նշանակալի ազդեցություն թողնել երկրի ընդհանուր սոցիալ-տնտեսական զարգացման տեմպերի վրա։ Այս ծրագիրը,որ հիմնվում էր մեծ մասամբ պետական աջակցության վրա, մասշտաբային տուրիստական ենթակառուցվածք ստեղծելու համար առաջարկում էր մասնավորապես մինչ այդ համարյա գոյություն չունեցող առողջարանային գոտիների ստեղծում և արագ զարգացում։ Նման առաջին գոտի դարձավ Տանժեր քաղաքը, որտեղ 1960-ական թվականների կեսերին ստեղծվեց համազգային հյուրանոցային հզորության 20%-ը։ Այս շրջանում արագ զարգացավ էքսկուրսային զբոսաշրջությունը, որտեղ օգտագործվեց Մարոկկոյի հին քաղաքների պոտենցիալը՝ Ֆես, Մարաքեշ, Մեքնաս և Ռաբաթ, որոնք ունեին արաբամուսուլմանական մշակույթին հատուկ կառույցներ։
1970-ական թվականների երկրորդ կեսին կուրորտային համալիր ստեղծվեց Ագադիր քաղաքում, որը կարճ ժամանակում առաջատար դիրք գրավեց։ Գործարար տուրիզմի կենտրոն իրավամբ դառնում է Կասաբլանկան (Casablanca կամ الدار البيضاء՝ սպիտակ տուն)՝ թագավորության խոշորագույն արդյունաբերական և առևտրական կենտրոնը ։
1980-ականների երկրորդ կեսին և 1990-ականների սկզբին Մարոկկո են այցելել 1-1.5 միլիոն եվրոպացիներ։ Նրանց մեծամասնությունը եկել էին Ֆրանսիայից և Իսպանիայից, իսկ Միացյալ Թագավորությունից, Գերմանիայից և Նիդերլանդներից՝ 100000-ական։ Նրանք այցելել են հիմնականում Ատլատնյան օվկիանոսի առափնյա խոշոր բնակավայրերը, մասնավորապես՝ Ագադիրը։ Զբոսաշրջիկներից մոտ 20000-ը եղել են Սաուդյան Արաբիայից։ 1990 թվականի դրությամբ զբոսաշրջության ոլորտի եկամուտները 16.5%-ով նվազեցին. դա կապված էր Իրաք-քուվեյթյան պատերազմի հետ։ 1994 թվականին՝ Մարաքեշի հարձակումից հետո, Ալժիրը փակեց Մարոկկոյի հետ ունեցած պետական սահմանը։ Եթե 1994 թվականին ալժիրցի այցելուների թիվը 70,000 էր, ապա 1995 թվականին այն հասավ 13,000-ի։ Դա այն դեպքում, երբ 1992 թվականին Մարոկկո էր այցելել 1.66 միլիոն, իսկ 1993 թվականին՝ 1.28 միլիոն ալժիրցի։
Վիճակագրություն
2007 թվականին զբոսաշրջության ոլորտը կարողացել է ապահովել $7.55 միլիարդ դոլարի եկամուտ։ Տուրիզմը արտասահմանյան կապիտալի երկրորդ խոշոր ուղղությունն է՝ ֆոսֆատների արդյունաբերությունից հետո։ 2010 թվականին պետության կողմից մշակվել էր զբոսաշրջության զարգացման նոր ծրագիր։ Դրա արդյունքում այցելուների թիվը մոտեցել էր 10 միլիոնի, արդյունաբերական այս ոլորտը հասցնելով ՀՆԱ-ի 20%-ին։
21-րդ դարում զբոսաշրջիկների քանակը կտրուկ աճեց. 2008 թվականին նրանց թիվը 8 միլիոն էր, իսկ 2007 թվականին եղել էր 7,4 միլիոն։ Նրանց մեծ մասը շարունակում էին լինել եվրոպացիներ, մասնավորապես՝ Ֆրանսիայից ու Իսպանիայից։ Եվրոպացիներն այցելում էին ապրիլին կամ աշնանը, բացի իսպանացիներից, ովքեր այցելում էին հունիսին և օգոստոսին։
2013 թվականին Մարոկկո էին այցելել 10 միլիոն արտասահմանցի զբոսաշրջիկներ. դա այդ տարվա առավելագույն ցուցանիշն էր Աֆրիկայի երկրների շարքում։
Պայմաններ
Մարոկկոն գտնվում է Աֆրիկա մայրցամաքի հյուսիս-արևմուտքում։ Արևելքում սահմանակցում է Ալժիրին, հարավում՝ Մավրիտանիաին ու Արևմտյան Սահարային։ Մարոկկոյի ամբողջ հյուսիսային սահմանը ձգվում է Միջերկրական ծովի, իսկ արևմտյանը՝ Ատլանտյան օվկիանոսի երկայնքով։ Դրանք կապվում են Ջիբրալթարի նեղուցով, որն ունի հսկայական նշանակություն միջազգային առևտրում։ Այս ամենը մեծ հնարավորություններ է ստեղծում ծովային հանգստի կազմակերպման համար։
Մարոկկոն գտնվում է արևադարձային և մերձարևադարձային կլիմայական գոտում, ունի չոր և շոգ ամառներ, մեղմ ու համեմատաբար խոնավ ձմեռներ։ Մարոկկոյի տարածքում է գտնվում Սահարա (الصحراء, բառացի՝ անապատ) անապատը, որի ավազուտային լանդշաֆտը պայմաններ է ստեղծում սաֆարի զբոսաշրջության զարգացման համար։ Տեղումները սակավաթիվ են, ջրային հիմնական պաշարն Ատլասի լեռներից հոսող գետերն են։ Այնտեղ ձմռանը ձյուն է նստում. լեռնաշղթայի այդ մասը հայտնի է որպես «աֆրիկյան շվեյցարիա»։
Երկրի տարածքում են ստեղծվել բազմաթիվ հնագույն քաղաքակրթություններ. այն եղել է Կարթագենի (փյունիկյան), Հռոմեական կայսրության, վանդալա-ալանական, Արաբական խալիֆայության մաս, այստեղ են հիմնադրվել Ալ-Մորավիների ու Ալ-Մոհադների բերբերական պետությունները։ Այդ է պատճառը, որ Մարոկկոյում զարգացած է պատմամշակութային վայրերի այցելությունը։
ՅՈՒՆԵՍԿՕ-ի համաշխարհային ժառանգության ցանկում են Մարոկկոյի յոթ հուշարձաններ՝ Վոլուբիլիսի ավերակները, Մեքնասի հին քաղաքը , Այթ բեն Հադդու , էլ-Սաուիրա , Ֆեսի հին քաղաքը , Մարաքեշի մեդինան , Թետուան , Էլ-Ջադիդա և Ռաբաթ ։